ཉེར་རབས་སུམ་རྟགས་ཀྱི་འགྲེལ་པ་ཐམས་ཅད་ཀྱི་མཆོག་དང་ཕུལ་དུ་གྱུར་པ་ཀརྨ་སི་ཏུའི་སུམ་རྟགས་འགྲེལ་ཆེན་མཁས་པའི་མགུལ་རྒྱན་མུ་ཏིག་ཕྲེང་མཛེས་ཞེས་བྱ་བ་དེའི་ནང་བོད་ཀྱི་བརྡ་སྤྲོད་པའི་གཞུང་ལུགས་ཀྱི་བྱུང་བ་དང་།འཕེལ་རིམ་གྱི་སྐོར་ལ་ཇི་ལྟར་གསུངས་པའང་ཞིབ་མཇལ་ཞུས་པའི་མདོ་དོན་ལ།སྲོང་བཙན་སྒམ་པོའི་སྐུ་རིང་དུ་ཐོན་མི་སམ་བྷོ་ཊས་བོད་ཡིག་གསར་གཏོད་མཛད་པའི་སྐོར་སྤྱི་འགྲོས་ལྟར་བསྟན་པའི་མཇུགརིམ་པར་བསྟན་བཅོས་འདི་ལ་སོགས་པ་བོད་ཀྱི་བརྡ་ཡང་དག་པར་སྦྱར་པའི་བསྟན་བཅོས་བརྒྱད་ལ་སོགས་པ་མཛད་པས་སྨག་ལ་སྒྲོན་མེ་བཏེགས་པ་བཞིན་དུ་ཤཱཀྱའི་བསྟན་པ་བྱང་ཕྱོགས་སུ་རྒྱས་པའི་ལམ་གྱི་ཐོག་མ་སྣང་བར་གྱུར་ཏོ་ཞེས་གྲགས་སོ།